Meyer qaramurdarçası

Ümumi yayılması 
Meyer qaramurdarçasının Qafqaz, Orta Asiya (Kopetdağ), Yaxın Şərq və İranda təbii arealı vardır.

 Azərbaycanda yayılması 
Meyer qaramurdarçası Talış zonasında yayılmışdır.

 Statusu 
Meyer qaramurdarçası Azərbaycanın nadir bitkisidir.NT.

 Bitdiyi yer 
Meyer qaramurdarçası dağ yamaclarında və çayların kənarlarında bitir.

 Təbii ehtiyatı 
Meyer qaramurdarçasının təbiətdə arealı geniş deyildir.

 Bioloji xüsusiyyətləri 
Dairəvi çətirli, 5 m-ə qədər hündürlükdə ağac və ya koldur. Yaşlı budaqları bozumtul-qonur rəngdə olur. Yarpağın hər iki tərəfi xırda tükcüklüdür. Yarpaq saplaqları yarpaq ayasından 5-8 dəfə  qısadır. Yarpaqlarının uzunluğu 3,5-9 sm, eni 1,3-4,5 sm olub, nazik, üstü parlaq yaşıl, alt tərəfi daha açıq, hər iki tərəfdən çıxıntılı, uzunsov-ellipsvarı və ya oval-ellipsvarıdır. Bitki işıq və susevəndir. Çiçək qrupları qabarıq və çiçəkləmə vaxtı şaxələnmiş olub, uzunluğu 2,5-3,5 sm, eni 4-7 sm arasındadır. Kasacığın dişcikləri üçküncdən lansetvarıyadək, ləçəkləri isə enli-lansetvarıdır, ucu biz və ya kütdür. İyun ayında çiçəkləyir və meyvəsi sentyabr ayında yetişir.

 Çoxalması 
Meyer qaramurdarçası toxumları və qələmləri ilə çoxaldılır.

 Təbii ehtiyatının dəyişilməsi səbəbləri 
Başlıca olaraq insan fəaliyyətinin təsiridir.

 Becərilməsi 
Məlumat yoxdur.

 Qəbul edilmiş qoruma tədbirləri 
Meyer qaramurdarçasının qəbul edilmiş qoruma tədbiri yoxdur.

 Zəruri qoruma tədbirləri 
Azərbaycanın “Qırmızı Kitabı”na daxil edilməsi labüddür.

 Ədəbiyyat 
Флора Kaвказа. т.3.1945;
Деревья и кустарники СССР. Т.5. 1960.;
Флора Азербайджана. т.6.1955;
Azərbaycan florasının konspekti. I-III cildlər.2005;2006;2008;

 Məlumat mənbəsi 
 Tofiq Məmmədov. Azərbaycan dendroflorası. II cild. Bakı: Səda, 2015.
http://dendrologiya.az/?page_id=112 
Kateqoriya:Bitkilər
Kateqoriya:Azərbaycan florası
Kateqoriya:Çiçəkli bitkilər
Kateqoriya:Meyvə bitkiləri